عراقدا ۱ اکتبردا باشلایان حکومت قارشیدی گؤستریلر سببیله بو آنا قدر ۲۵۴ نفر حیاتینی ایتیردی.
بیرلشمیش میللتلر تشکیلاتینین عراق نماینده‌لیگی، طرفین‌دن یاییملانان "۲۵ اکتبر - ۴ نوامبر عراق گؤستریلری " راپوروندا، اؤلکه‌نین باشکندی بغداد باشدا اولماق اوزره اورتا و گونئی کسیملرین‌ده داوام ائد‌ن گؤستریلرین ایکینجی دالغاسین‌دا، ۹۷ ائیلمچینین داها حیاتینی ایتیردیگی ایفاده ائدیلدی.
مینلرجه ائیلمچینین ده گؤستریلر زامانی یارالاندیغینا دقت چکیله‌ن راپوردا، ۲۵ اکتبر اعتباریله تکرار باشلایان گؤستریلرده،بیرلشمیش میللتلرین اعتراضچیلارا قارشی بیر چوخ حاق پوزونتوسونو گؤزلمله‌دیگینه یئر وئریلدی.
راپور‌دا، گوونلیک گوجلری طرفین‌دن آتیلان گاز بومباسینین ۱۶ گؤستریچینین اؤلومونه سبب اولدوغو قید ائدیلدی.
راپور‌دا آچیقلامالارینا یئر وئریله‌ن بیرلشمیش میللتلر عراق اینسان حاقلاری اوفیسی سوروملوسو دانیل بل، گوونلیک گوجلرینین سلاحسیز گؤستریجیلری گاز بومباسییلا هدف آلماسینین هر هانسی بیر سببی اولابیلمز" ایفاده‌لرینی ایشلتدی.
بیرلشمیش میللتلر طرفین‌دن ۲۲ اکتبردا یاییملانان ۱-۹ اکتبر عراق گؤستریلری راپورون‌دا ایسه ۱۵۷ گؤستریچینین حیاتینی ایتیردیگی، ۵ مین ۴۹۴ گؤستریچینین یارالاندیغی بیلدیریلمیشدی.
بو آرادا، عراقین گونئیینده‌کی ذی‌قار ویلایتین‌ده گؤستریچیلر، الشطره ائلچه‌سینده سائرون کوالیسیونو میللت وکیللرین‌دن ناجی السعیدی الفتح کوالیسیونوندان مونا الغرابی ایله قانون دؤولتی کوالسیونو میللت وکیلی زینب الخزرجی‌نین ائوینی ییاندیردی.
حادثه‌لرده جان ایتکی‌سی یاشانمادی.
عراق‌لیلار، ایش سیزلیک، مالی فساد و دؤولت خیدمتی یئترسیزلیگینه اعتراض مقصدیله اؤلکه‌نین مختلیف بؤلگه‌لرین‌ده گؤستریلر تشکیل ائدیر.
اکتبر آیینین باشین‌دا کوچه‌لره چیخان گؤستریچیلر، اربعین مراسیملری سببیله آرا وئردیکلری گؤستریلره ۲۵ اکتبر گونو یئنی‌دن باشلامیشدی.
